Lili Sandu și Bogdan Stelea au trăit o poveste de dragoste timp de aproape șapte ani, despre care prezentatoare tv a vorbit deschis și fără rețineri.
Ea a recunoscut că l-a cunoscut pe Stelea când acesta era în proces de divorț și că fostul portar al naționalei a fost prima ei iubire.
"Eu, când l-am cunoscut pe Bogdan, eram cunoscută cât de cât în România. Trecusem de Școala Vedetelor, existam cu numele în industria muzicală de atunci. Când l-am cunoscut pe Bogdan, el era portarul naționalei României, dar eu nu știam foarte multe lucruri despre el.
Pe mine m-a atras el ca bărbat, punct. Nu m-am gândit niciodată că relația mea cu Bogdan îmi va aduce notorietate. Nu de asta l-am ales. Bogdan a fost prima mea iubire. Și a fost o iubire atât de intensă și atât de frumoasă. Mă rog, cu mici scăpări. Eram un copil care i-a dăruit inima. El e mai mare ca mine cu 11 ani.
El era căsătorit, dar când l-am cunoscut eu era în proces de divorț, de separare de soție. Lucrurile astea nu se știu. Tot timpul mă gândesc la el cu respect și, da, am spus mereu, el mi-a adus notorietate. Eram iubita portarului naționalei României. N-am fost niciodată căsătoriți deși foarte multă lume scrie asta. Nu am fost căsătoriți, deși am fost cerută de soție de către Bogdan, dar nu ne-am căsătorit.
De ce? Pentru că ne-am despărțit. Nu eram genul de femeie care să stea acasă și să crească copilul. La vârsta aia voiam să evoluez, la fel ca și el, dar nici noi nu ne mai înțelegeam bine. Avem 26 de ani.
Acum, dacă ne vedem, ne salutam. Până la urmă, a fost prima mea iubire. Am suferit după aceea, dar nu a fost să fie. Mi-a rămas în suflet și Silviu știe asta", a spus Lili Sandu la podcastul realizat de Ilinca Vandici, conform gsp.ro.